CELEX: C2007/117/42
Language: lv
Date: 2007-05-26 00:00:00
Title: Lieta T-86/07: Prasība, kas celta 2007. gada 21. martā — Deichmann-Schuhe /ITSB — Design for Woman ( DEITECH )

26.5.2007   
            
            
               LV
            
            
               Eiropas Savienības Oficiālais Vēstnesis
            
            
               C 117/27
            
         Prasība, kas celta 2007. gada 21. martā — Deichmann-Schuhe/ITSB — Design for Woman (“DEITECH”)
   (Lieta T-86/07)
   (2007/C 117/42)
   Valoda, kādā sagatavots prasības pieteikums — vācu
   Lietas dalībnieki
   
      Prasītāja: Heinrich Deichmann-Schuhe GmBH & Co, Esene (Vācija) (pārstāvis — O. Rauscher, Rechtsanwalt)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Design for Woman SA
   
   Prasītājas prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2007. gada 22. janvāra lēmumu (lieta R 791/2006-2);
            
         
               —
            
            
               noraidīt Kopienas preču zīmes reģistrācijas pieteikumu Nr. 3378643 attiecībā uz visām precēm, kuras ietilpst 25. klasē (apģērbs; apavi; galvas segas);
            
         
               —
            
            
               piespriest Iekšējā tirgus saskaņošanas birojam atlīdzināt tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: Design for Woman SA.
   
      Attiecīgā Kopienas preču zīme: grafiska preču zīme “DEITECH”, kas attiecas uz precēm, kuras ietilpst 18. un 25. klasē (pieteikums Nr. 3 378 643).
   
      Iebildumu procesā pretstatītās preču zīmes vai apzīmējuma īpašniece: prasītāja.
   
      Pretstatītā preču zīme vai apzīmējums: Vācijas grafiska preču zīme “DEI-tex”, kas attiecas uz precēm, kuras ietilpst 25. klasē, un starptautiska grafiska preču zīme “DEI-tex”, kas attiecas uz precēm, kuras ietilpst 25. klasē, pie kam iebildums vērst pret reģistrāciju 25. klasē.
   
      Iebildumu nodaļas lēmums: iebildumu noraidīt.
   
      Apelāciju padomes lēmums: apelācijas sūdzību noraidīt.
   
      Izvirzītie pamati: Regulas (EK) Nr. 40/94 (1) 43. panta 2. un 3. punkta pārkāpums, jo prasītājas iesniegtie pierādījumi netika uzskatīti par pietiekošiem, lai pierādītu faktisko izmantošanu, kā arī Regulas Nr. 40/94 8. panta 1. punkta b) apakšpunkta pārkāpums, jo pastāv iespēja sajaukt pretstatītās preču zīmes.
   
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp.).